[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Uudne laadija vo\u0303imaldaks odavamalt elektriautode laadimisvo\u0303rku tihendada"}, {"text_idx": "#000007", "text": "Elektriautode laadimispunktides ebatavalise muunduri kasutamine vo\u0303imaldaks muuta Tallinna Tehnikau\u0308likooli teadlaste so\u0303nul kiirlaadijad levinumaks, ko\u0303rbekuumas to\u0308o\u0308kindlamaks ja hoida kokku ka materjali pealt."}, {"text_idx": "#000008", "text": "Ku\u0308sitluste kohaselt heidutavad inimesi elektriauto ostmist kaaludes ko\u0303ige rohkem laadimispunktide arv ja laadimiskiirus."}, {"text_idx": "#000009", "text": "\"Inimeste aega meie pakutav lahendus vo\u0303rreldes olemasolevate tehnoloogiatega ei sa\u0308a\u0308sta. Juba u\u0308he laadimispunkti jaoks alajaama ehitamine vo\u0303ib no\u0303uda aga mitu tonni kaaluva trafo rajamist. Meie arendatav laadija vo\u0303iks olla kuni viis korda kergem. Lihtsalt o\u0308elduna saaks sama raha eest rohkem laadimispunke,\" selgitas Andrei Blinov, Tallinna Tehnikau\u0308likooli sihtrahastusega vanemteadur."}, {"text_idx": "#000010", "text": "Laadija kahandamise vo\u0303ti peitub muunduri u\u0308lesehituses. Reeglina kasutatakse neis nn pingetoitelisi skeeme. Blinovi ja ta kolleegi loodud skeem on aga voolutoiteline. Su\u0308steemis ma\u0308ngib keskset rolli ko\u0303rgsagedusdrossel ehk paispool. Selle lihtsamas vormis vo\u0303ib kujutada drosselit u\u0308mber magnetsu\u0308damiku keritud vasktraadina."}, {"text_idx": "#000012", "text": "\"Kes on veidi vanem, ma\u0308letab, kuidas on adapterite raskus ja suurus viimastel ku\u0308mnenditel va\u0308henenud. Vanemad adapterid kasutasid vo\u0303rksagedust, aga kaasaegne jo\u0303uelektroonika vo\u0303imaldab kasutada ko\u0303rgsagedusega trafot, mis on olemuslikult va\u0308iksem. See on meiegi lahenduse su\u0308dames,\" so\u0303nas Blinov. Kuna materjale, nagu vaske ja rauda kulub va\u0308hem, sa\u0308a\u0308stab see ka keskkonda."}, {"text_idx": "#000013", "text": "Lo\u0303pplahendusena na\u0308eb to\u0308o\u0308ru\u0308hm su\u0308steemi modulaarsena. U\u0308hte laadimispunkti saaks paigutada muundureid ta\u0308pselt nii palju, kui suurt koormust sinna ennustatakse."}, {"text_idx": "#000014", "text": "Erinevalt laialt levinud tavamuunduritest poleks vaja neile lisada ta\u0308iendavaid kondensaatoreid, mis muudavad seadmeid u\u0308htaegu kobakamaks ja kergitavad materjali arvelt ka nende hinda. Kondensaatorivaba lahendus pakub ka proosalisemat eelist. \"Kuna prototu\u0308u\u0308bil on va\u0308hem osi, saab automaatselt va\u0308hem asju katki minna,\" ma\u0308rkis Andrii Chub, Tallinna Tehnikau\u0308likooli vanemteadur."}, {"text_idx": "#000016", "text": "Eriti oluline on see kuumemas kliimas. Kondensaatorites kasutatavate vedelate elektrolu\u0308u\u0308tide omadused kipuvad seal kiiremini halvenema, ent ka teist tu\u0308u\u0308pi kondensaatorite kasutamine ei pruugi olla hinna vo\u0303i teiste omaduste to\u0303ttu otstarbekas."}, {"text_idx": "#000017", "text": "Enamike elektroonikaseadmete disainimisel mo\u0303eldakse sellele, kus asuvad nende peamised tarbijad ja ostjad. Eeska\u0308tt ta\u0308hendab see Euroopat ja Po\u0303hja-Ameerikat, mis paiknevad suuresti parasvo\u0308o\u0308tme mo\u0303o\u0303dukas kliimas."}, {"text_idx": "#000018", "text": "No\u0303nda on Tehnikau\u0308likooli teadlaste loomingu vastu tundnud teiste seas Pa\u0308rsia lahe riigid, nagu Katar. \"Neil on juba elektriautodega to\u0303sised probleemid, kuna akud saavad kiiremini la\u0308bi. Sarnaselt on nende samade akude laadimine suur insenertehniline va\u0308ljakutse. Kui na\u0308itame Katari ko\u0303rbekuumas, et meie laadija to\u0308o\u0308tab seitse aastat, vo\u0303iks anda see selle to\u0308o\u0308kindlusele piisava kvaliteedipitseri, mitte seda pole lihtsalt ilus vaadata,\" viitas Dmitri Vinnikov, jo\u0303uelektroonika uurimisru\u0308hma juht."}, {"text_idx": "#000019", "text": "Teadlased nentisid, et elektriautode laieneva leviku valguses peab olema oma leiutistega konkurentsis pu\u0308simiseks vo\u0303imalikult mitmeti kasutatav. Seela\u0308bi on loodud laadija kahesuunaline."}, {"text_idx": "#000020", "text": "Muu hulgas on Po\u0303hjamaade kogemus na\u0308idanud, et laadimisvo\u0303rku ja -lahendusi teadlikult planeerides saab kasutada elektriautode akusid elektrivo\u0303rgu tasakaalustamiseks. Kui sellega u\u0308hendatud autosid on piisavalt, aitab see muu hulgas va\u0308hendada kallite gaasiturbiinil po\u0303hinevate elektrijaamade ka\u0308itamist. Vajalik energia tuleb akudest."}, {"text_idx": "#000021", "text": "Dmitri Vinnikov to\u0303des, et ka\u0308ega katsuvate toodete arendamine on erinevalt na\u0308iteks uute tarkvaralahenduste loomisest pikema vinnaga. \"Paraku pole tavalistel investoritel usku ja nad tahavad kasumit u\u0308lehomseks. Proovi sa midagi maha mu\u0308u\u0308a, kui lubad jo\u0303uda tootmiseni ko\u0303ige varem seitsme aasta pa\u0308rast,\" arutles professor. Siinkohal tulevadki ma\u0308ngu riiklikud toetused, sh seni fossiilku\u0308tuste tootmisega tegelenud riikidest, mis tahavad u\u0308leilmseid kliimapoliitika suundumisi vaadates riske maandada."}, {"text_idx": "#000022", "text": "TTU\u0308 jo\u0303uelektroonika labor. Autor/allikas: Ken Mu\u0308rk/ERR"}, {"text_idx": "#000023", "text": "Nu\u0308u\u0308d esitletud laadija puhul on ja\u0308rgmine samm suurema, vo\u0303imsama, to\u0308o\u0308kindlama ja to\u0303husama variandi loomine. Praegu annab selle iga element va\u0308lja 3,5 kilovatini. Suurem osa elektriautosid vajab nende akude mo\u0303istliku aja jaoks laadimiseks umbes 7,2 kW. Kiirlaadijate puhul vo\u0303ib ku\u0308u\u0308ndida koguvo\u0303imsus u\u0308le 50 kW."}, {"text_idx": "#000024", "text": "U\u0308htlasi kujutab peamist murekohta muu hulgas veel ohutus ja kaitsesu\u0308steemid. \"Ko\u0303ige suurem va\u0308ljakutse on selliste su\u0308steemide puhul isolatsioon. Kuna ko\u0303rgsageduslike trafode puhul on pinge suur, vo\u0303ib liikuda laeng ka mo\u0308o\u0308da pindu ja tekitada kaarlahendusi. Samas pole see esimene ko\u0303rgepingeline muundur maailmas. Ko\u0303ik on lahendatav,\" kinnitas Andrii Chub. Masstootmiseks sobiliku variandini jo\u0303udmine vo\u0303ib vo\u0303tta aga kuni viis aastat."}, {"text_idx": "#000026", "text": "Samuti peab na\u0308itama aeg, kas edu korral saaks taolisi laadijaid hakata tootma Eestis vo\u0303i kasumlikum anda selleks litsents va\u0308lismaistele ettevo\u0303tetele. \"Eestis nende laadijate kokku panemine on omaette ku\u0308simus ja no\u0303uab turu-uuringut, kas ja kuidas on meil mo\u0303tet seda teha,\" viitas Andrei Blinov. Kuigi po\u0303himo\u0303tteliselt saaks to\u0308o\u0308stusmuundureid Eestis ta\u0308ielikult komplekteerida, tuleb soetada muu hulgas jo\u0303uelektroonika komponente ja transistore teistest riikidest."}, {"text_idx": "#000027", "text": "U\u0308hel vo\u0303i teisel viisil peaks leidma aga tehtav teadusto\u0308o\u0308 praktilise va\u0308ljundi. \"Meie jaoks pole ta\u0308htis vaid teadusartiklite kirjutamine, vaid ka see, et need lahendused jo\u0303udsid praktikasse. Elektroonikas on peamine va\u0308ljakutse asjade u\u0308htaegu odavamaks ja to\u0308o\u0308kindlamaks muutmine. Praegu usutakse, et need on teineteist reeglina va\u0308listavad,\" so\u0303nas Vinnikov."}, {"text_idx": "#000029", "text": "Elektrit talletav tsement vo\u0303ib muuta hooned ja teed suurteks laadijateks"}, {"text_idx": "#000030", "text": "Professor: energiakriisi aitab leevendada internetilaadne elektrivo\u0303rk"}, {"text_idx": "#000031", "text": "AMTEL: elektriautodele u\u0308lemineku jaoks tuleks kiiresti laadimispunkte rajada"}, {"text_idx": "#000032", "text": "Eesti teadlaste loodud mudel aitab ja\u0308a\u0308tmed to\u0303husamalt toiduks muuta"}, {"text_idx": "#000033", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000034", "text": "Eesti to\u0308o\u0308stusdoktorant leidis kestliku teksakanga valemi"}, {"text_idx": "#000036", "text": "Leedu biokeemik: mitu paari geenika\u0308a\u0308re lo\u0303ikab haiguse ta\u0308psemalt maha"}, {"text_idx": "#000038", "text": "Su\u0308vavo\u0303ltsko\u0303net on inimestel raske a\u0308ra tunda"}, {"text_idx": "#000039", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000040", "text": "USA teadlased kordasid edukalt termotuumasu\u0308nteesi eksperimenti"}, {"text_idx": "#000041", "text": "Video: tudengid esitlesid uut Eesti kuupsatelliiti"}, {"text_idx": "#000042", "text": "Pa\u0308ikeseenergeetika tulevikku kujundavad kilepinnad ja tandempaneelid"}, {"text_idx": "#000045", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000047", "text": "Video: seminar Eesti teaduseetika hetkeseisust ja tulevikust"}, {"text_idx": "#000050", "text": "LED vo\u0303i sa\u0308a\u0308stupirn \u2013 kumb on parem?"}, {"text_idx": "#000051", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000052", "text": "Elroni rongirataste mo\u0303istatus: mis neid siis tegelikult kulutab?"}, {"text_idx": "#000054", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000057", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]